CELEX: 52014PC0478
Language: lt
Date: 2014-07-22
Title: Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą (Ispanijos paraiška „EGF/2013/010 ES/Castilla y León“)

|
			
		
		
		52014PC0478
		
			Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą (Ispanijos paraiška „EGF/2013/010 ES/Castilla y León“) /* COM/2014/0478 final  */
			
				
		
		
			
			   	AIŠKINAMASIS MEMORANDUMAS
Tarybos reglamento (ES, Euratom)
Nr. 1311/2013, kuriuo nustatoma 2014–2020 m. daugiametė
finansinė programa[1],
12 straipsnyje numatyta galimybė mobilizuoti Europos prisitaikymo prie
globalizacijos padarinių fondo (toliau – EGF) lėšas, neviršijant
viršutinės metinės 150 mln. EUR ribos (2011 m.
kainomis) ir viršijant atitinkamų finansinės programos išlaidų
kategorijų ribas.
EGF finansinės paramos taisyklės,
taikomos iki 2013 m. gruodžio 31 d. pateiktoms paraiškoms, nustatytos
2006 m. gruodžio 20 d. Europos Parlamento ir Tarybos reglamente
(EB) Nr. 1927/2006, įsteigiančiame Europos prisitaikymo prie
globalizacijos padarinių fondą[2].
2013 m. gruodžio 5 d. Ispanija pateikė
paraišką „EGF/2013/010 ES/Castilla y León“ dėl finansinės paramos
iš EGF, nes iš trijų įmonių, vykdančių NACE
2 red. 16 skyriaus (Medienos bei medienos ir kamštienos gaminių,
išskyrus baldus, gamyba; gaminių iš šiaudų ir pynimo medžiagų
gamyba)[3]
veiklą Kastilijos ir Leono (ES41) NUTS II regione Ispanijoje, iš darbo atleisti
darbuotojai. 
Nuodugniai išnagrinėjusi šią
paraišką Komisija, laikydamasi Reglamento (EB) Nr. 1927/2006
10 straipsnio, padarė išvadą, kad šiame reglamente nustatytos
sąlygos finansinei paramai suteikti yra įvykdytos.
PARAIŠKOS SANTRAUKA IR ANALIZĖ
 Pagrindiniai duomenys ||   
 EGF nuorodos Nr. || EGF/2013/010 
 Valstybė narė || Ispanija 
 2 straipsnis || b) 
 Susijusios įmonės || 3 
 NUTS II regionas || Kastilija ir Leonas (ES41) 
 NACE 2 red. skyrius || 16 (Medienos bei medienos ir kamštienos gaminių, išskyrus baldus, gamyba; gaminių iš šiaudų ir pynimo medžiagų gamyba) 
 Ataskaitinis laikotarpis || 2012 12 28 – 2013 09 28 
 Prie individualių poreikių pritaikytų paslaugų teikimo pradžia || 2014 02 01 
 Paraiškos data || 2013 12 05 
 Atleistų darbuotojų skaičius ataskaitiniu laikotarpiu || 587 
 Atleistų darbuotojų, pasinaudosiančių priemonėmis, skaičius || 400 
 Prie individualių poreikių pritaikytoms paslaugoms skirtos lėšos (EUR) || 1 350 000 
 EGF paramai įgyvendinti skirtos lėšos[4] (EUR) || 50 000 
 EGF paramai įgyvendinti skirtos lėšos (%) || 3,57 
 Visas biudžetas (EUR) || 1 400 000 
 EGF parama (50 %, EUR) || 700 000 
1.           Paraiška Komisijai pateikta
2013 m. gruodžio 5 d., o papildoma informacija teikta iki 2014 m. kovo 25 d.
2.           Paraiška atitinka Reglamento
(EB) Nr. 1927/2006 2 straipsnio b punkte nustatytas EGF paramos
skyrimo sąlygas ir buvo pateikta per šio reglamento 5 straipsnyje
nustatytą 10 savaičių laikotarpį.
Darbuotojų atleidimo sąsaja su
esminiais pasaulio prekybos sistemos struktūriniais pokyčiais
dėl globalizacijos
3.           Siekdama įrodyti
darbuotojų atleidimo ir esminių pasaulio prekybos sistemos
struktūrinių pokyčių dėl globalizacijos
sąsają, Ispanija teigia, kad pasaulinė statybinių
stalių ir dailidžių gaminių iš medienos rinka mažėja, be
to, pastaraisiais metais mažėjo šių prekių pasaulinės
prekybos apimtis (pasaulinis eksportas). JT COMTRADE[5] duomenimis, 2008 m.
pasaulinis statybinių stalių ir dailidžių gaminių iš
medienos eksportas sudarė 14,2 mlrd. JAV dolerių, o 2011 m. – 13,7
mlrd. JAV dolerių, t. y. sumažėjo 3,40 proc.
2008–2011 m. ES 27 statybinių stalių ir dailidžių
gaminių iš medienos eksportas sumažėjo 10,33 proc.
Statybinių
stalių ir dailidžių gaminių iš medienos pasaulinės prekybos
apimtis
(mln. JAV dolerių)
   || 2008 m. || 2009 m. || 2010 m. || 2011 m. 
 Visas pasaulis || 14 183,8 || 11 036,9 || 11 711,0 || 13 710,5 
 ES 27 || 2 445,9 || 1 835,3 || 1 964,8 || 2 193,3 
Šaltinis: JT COMTRADE

Statybinių stalių ir dailidžių gaminių iš medienos
pasaulinės prekybos apimtis 
(pokytis, proc.)
 
4.           Be to, paraišką
pateikusi valstybė narė remiasi JT COMTRADE statistiniais
duomenimis teigdama, kad 27 ES valstybių narių dalis lyginant su
pasauline statybinių stalių ir dailidžių gaminių iš
medienos prekybos apimtimi sumažėjo nuo 17,24 proc. 2008 m. iki
16 proc. 2011 m., o per tą patį laikotarpį Filipinams
tenkanti rinkos dalis beveik padvigubėjo (padidėjo nuo
6,31 proc. iki 12,13 proc.); kitų Tolimųjų Rytų
šalių rinkų dalys taip pat didėjo, tačiau mažesniu mastu,
pvz., Kinijos rinkos dalis padidėjo 15 proc., o Malaizijos –
37 proc. Šis 27 ES valstybių narių rinkos dalies
sumažėjimas darė neigiamą poveikį ne tik daugeliui šio
sektoriaus įmonių, bet ir užimtumui. Komisijos tarnybų
darbiniame dokumente, pridėtame prie Komisijos komunikato „Nauja ES
miškų strategija – miškams ir su mišku susijusiam sektoriui“[6], Komisija nurodė,
kad medienos ir medienos gaminių gamybos sektoriaus įmonių
skaičius 2003–2010 m. sumažėjo 8 proc., o užimtumas šiame
sektoriuje 2000–2011 m. sumažėjo 20 proc. 
5.           Ispanijos valdžios
institucijų teigimu, 2008–2011 m. laikotarpiu Kastilijos ir Leono
regiono įmonių statybinių stalių ir dailidžių
gaminių iš medienos eksporto apimtis sumažėjo, kaip ir bendras ES
lygmens eksportas. Nors ES 27 eksportas sumažėjo 10,33 proc.,
Kastilijos ir Leono regiono įmonių eksportas sumažėjo
37 proc.[7] 
6.           Ispanijos valdžios
institucijos, remdamosi INE[8]
duomenimis, taip pat teigia, kad dėl mažėjančios pasaulinės
statybinių stalių ir dailidžių gaminių iš medienos rinkos
ir prarastos ES 27 rinkos dalies, medienos bei medienos ir kamštienos gaminius,
išskyrus baldus, gaminančių įmonių skaičius Kastilijos
ir Leono regione sumažėjo nuo 1 100 (2008 m.) iki 855
(2013 m.), t.y. 22,3 proc. Nacionaliniu lygmeniu nuosmukis buvo dar
didesnis. 2008–2013 m. įmonių skaičius sumažėjo nuo
16 575 iki 11 806, t. y. 28,8 proc. 
7.           Darbuotojų
atleidimą Kastilijos ir Leono regione galima susieti su šiais esminiais
pasaulio statybinių stalių ir dailidžių gaminių iš medienos
prekybos struktūriniais pokyčiais ir jų poveikiu NACE 2 red. 16
skyriaus sektoriui. 
Duomenys apie atleistų
darbuotojų skaičių ir 2 straipsnio b punkto kriterijų
laikymasis
8.           Šią paraišką
Ispanija pateikė laikydamasi Reglamento (EB) Nr. 1927/2006
2 straipsnio b punkte nustatytų intervencijos kriterijų,
pagal kuriuos per devynių mėnesių laikotarpį iš
valstybės narės įmonių, vykdančių to paties NACE
2 red. skyriaus veiklą viename regione arba dviejuose gretimuose
regionuose pagal NUTS II lygmenį, turi būti atleista ne mažiau
kaip 500 darbuotojų.
9.           Paraiškoje nurodoma, kad
trijose NACE 2 red. 16 skyriaus (Medienos bei medienos ir kamštienos
gaminių, išskyrus baldus, gamyba; gaminių iš šiaudų ir pynimo
medžiagų gamyba) sektoriaus įmonėse Kastilijos ir Leono (ES41)
NUTS II regione Ispanijoje per devynių mėnesių ataskaitinį
laikotarpį nuo 2012 m. gruodžio 28 d. iki 2013 m. rugsėjo 28 d.
atleisti 587 darbuotojai. 560 atleistų darbuotojų apskaičiuoti
pagal Reglamento (EB) Nr. 1927/2006 2 straipsnio antros pastraipos
antrą įtrauką. Dar 27 darbuotojai atleisti iš „Kronospan S.A.“;
šis skaičius apskaičiuotas pagal tos pačios pastraipos
trečią įtrauką. Komisija gavo patvirtinimą, kurio
reikalaujama pagal 2 straipsnio 2 dalies antros pastraipos trečią
įtrauką, kad tai faktinis atleistų darbuotojų
skaičius. 
Paaiškinimas apie nenumatytą šio
darbuotojų atleidimo pobūdį
10.         Ispanijos valdžios
institucijos teigia, kad 2003–2005 m. „Puertas Norma“ investavo 4,8 mln.
EUR į naujus įrenginius, siekdama padidinti pridėtinę
gaminių vertę ir sumažinti gamybos sąnaudas, naudodama
efektyvesnius gamybos procesus ir siekdama prisitaikyti prie visame pasaulyje
vykstančių statybinių stalių ir dailidžių gaminių
iš medienos sektoriaus pokyčių. 2006 m. pradėjo veikti nauja
40 000 m2 ploto gamykla. Šioje, vienoje iš moderniausių ir
technologiniu požiūriu pažangiausių Europos pramonės
gamyklų, tuo metu dirbo 700 darbuotojų. Investicijos atsipirko ir
2007 m. apyvarta viršijo 70 mln. EUR, t. y. buvo 24 proc. didesnė
palyginti su ankstesniais metais. 2008 m. prasidėjus ekonomikos ir
finansų krizei, kai statybos sektorius patyrė apie 30–35 proc.
nuosmukį ir dėl to sumažėjo durų ir durų
rėmų gamyba, „Puertas Norma“ apyvarta, palyginti su 2007 m.,
sumažėjo tik 8 proc. Vėlesniais metais bendrovės apyvarta,
atsižvelgiant į bendrą ekonominę situaciją, tebebuvo gera.
Tačiau 2010 m. „Jeld-Wen“ grupė, pagrindinė „Puertas Norma“
akcininkė, pagal grupės gaivinimo planą nusprendė
sustiprinti kai kurias savo verslo šakas ir kompensuoti kitų verslo
šakų patirtus nuostolius. 2011 m. spalio mėn. žlugus susitarimui su
profesinėmis sąjungomis dėl plano, kuriame numatyta darbo užmokestį
sumažinti 25 proc. ir atleisti 286 darbuotojus, įmonė
savanoriškai pradėjo bankroto procedūrą.
Darbuotojus atleidusios įmonės
ir darbuotojai, kuriems numatyta parama
11.         Paraiškoje nurodoma, kad iš
toliau nurodytų trijų įmonių atleisti 587 darbuotojai: 
 Įmonės ir atleistų darbuotojų skaičius 
 Puertas Norma S.A. || 553 
 Kronospan S.L. || 27 
 Pallets y Embalajes Pascual S.L. || 7 
 Iš viso įmonių: 3 || Iš viso atleistų darbuotojų: 587 
12.         Visiems atleistiems
darbuotojams bus suteikta galimybė pasinaudoti priemonėmis. Ispanijos
valdžios institucijos, remdamosi ankstesne patirtimi administruojant EGF
paramą, mano, kad maždaug 400 darbuotojų nuspręs pasinaudoti EGF
priemonėmis.
13.         Atleistų darbuotojų
pasiskirstymas:
 Kategorija || Skaičius || Procentinė dalis 
 Vyrai || 457 || 77,85 
 Moterys || 130 || 22,15 
 ES piliečiai || 587 || 100,00 
 Ne ES piliečiai || 0 || 0,00 
 15–24 m. asmenys || 3 || 0,51 
 25–54 m. asmenys || 426 || 72,57 
 55–64 m. asmenys || 142 || 24,19 
 Vyresni nei 64 m. asmenys || 16 || 2,73 
14.         17 darbuotojų turi
ilgalaikių sveikatos problemų ar negalią.
15.         Darbuotojų pasiskirstymas
pagal profesines kategorijas:
 Kategorija || Skaičius || Procentinė dalis 
 Vadovai || 14 || 2,39 
 Specialistai || 13 || 2,21 
 Technikai ir jaunesnieji specialistai || 25 || 4,26 
 Administracijos tarnautojai || 94 || 16,01 
 Kvalifikuoti darbininkai ir amatininkai || 83 || 14,14 
 Įrenginių ir mašinų operatoriai || 242 || 41,23 
 Nekvalifikuoti darbininkai || 116 || 19,76 
16.         Pagal Reglamento (EB)
Nr. 1927/2006 7 straipsnį Ispanija patvirtino, kad
įvairiais EGF paramos įgyvendinimo etapais, ypač suteikiant
teisę gauti EGF paramą, taikė ir toliau taikys moterų ir
vyrų lygybės bei nediskriminavimo principus.
Susijusios teritorijos ir jos valdžios
institucijų ir suinteresuotųjų šalių aprašymas
17.         Teritorija, kurioje atleisti
darbuotojai, yra Kastilijos ir Leono NUTS II lygio regionas, ypač Pinareso
apskritis (su Burgoso ir Sorijos provincijomis besiribojanti teritorija).
18.         Kastilijos ir Leono regionas
yra trečias pagal dydį ES (94 227 km²), jo plotas yra
didesnis nei 17 iš 28 valstybių narių, tačiau šio regiono
gyventojų tankumas yra labai mažas – 27,4 gyventojų viename km2.
Kastilijos ir Leono regionui tenka 5,3 proc. Ispanijos BVP, vienam regiono
gyventojui tenkančios pajamos atitinka nacionalinį vidurkį[9]. Dažniausiai
pasitaikantis Kastilijos ir Leono regiono verslo modelis – šeimos verslas arba
labai mažos įmonės (šiai kategorijai priskiriama 95 proc.
visų įmonių). Įmonių pasiskirstymas pagal sektorius:
68 proc. – paslaugų sektorius, 16 proc. – pramonės
sektorius, 8  proc. – statybų sektorius ir 8 proc. – žemės
ūkio sektorius.
19.         Pagrindinės
suinteresuotosios šalys yra „Junta de Castilla y León“ (regiono autonominė
vyriausybė), 36 susijusių savivaldybių merai, profesinės
sąjungos  MCA-UGT ir FECOMA-CCOO[10]
ir darbdavių asociacijos FOES, ASIM, ASIF, CEMCAL ir CECALE[11].
Tikėtinas darbuotojų atleidimo
poveikis vietos, regiono ar šalies užimtumui
20.         Krizės poveikis
Kastilijos ir Leono regiono užimtumui buvo ypač didelis. Nedarbo lygis
šiame regione sparčiai padidėjo – nuo 8,2 proc. (2008 m. I ketv.) iki
22,70 proc.[12]
(2013 m. I ketv.). Atsižvelgiant į Sorijos, vienos iš dviejų minėtų
provincijų, kuriose atleisti darbuotojai, ypač mažą
gyventojų tankumą (vos 9,2 gyventojo km², t. y. trečdalis
regiono vidurkio), užimtumo padėtis nukentėjusiame regione atrodo
itin nestabili. Dėl ypač mažo gyventojų tankumo darbuotojų
atleidimas turės didesnį neigiamą poveikį vietos
ekonomikai, nei matoma pagal pateiktus duomenis.
21.         Ispanijos valdžios
institucijos teigia, kad dėl darbuotojų atleidimo medienos ir
medienos gaminių sektoriuje nedarbo padėtis dar labiau blogės,
nes susijusi Pinareso teritorija (išvertus pažodžiui pavadinimas reiškia
„pušyną“) yra labai priklausoma nuo medienos sektoriaus, o pušys yra
pagrindinis ekonomikos išteklius, kurio pagrindu sukurta pirminio ir antrinio
medienos perdirbimo pramonė. 
Suderintas finansuotinų prie individualių
poreikių pritaikytų paslaugų paketas ir numatomos jo
sąnaudos, įskaitant jo ir struktūrinių fondų
finansuojamų veiksmų tarpusavio papildomumą
22.         Visos toliau išvardytos
priemonės kartu sudaro suderintą prie individualių poreikių
pritaikytų paslaugų paketą, kuriuo siekiama atleistus
darbuotojus sugrąžinti į darbo rinką.
–     
Įžanginiai ir informaciniai susirinkimai. Tai pirmoji visiems atleistiems darbuotojams skirta priemonė,
apimanti bendrus informacinius susirinkimus ir individualius informacinius susitikimus,
kuriuose aptariami įgūdžių ir mokymo reikalavimai, teikiamos
konsultacijos ir mokymo programos, informuojama apie išmokas ir paskatas.
–     
Profesinis orientavimas ir konsultavimas. Tai apima darbuotojų, kurie naudojasi priemonėmis, profilio
nustatymą ir prie individualių poreikių pritaikyto
reintegracijos plano parengimą, taip pat konsultavimą ir
individualios paramos stebėseną įgyvendinimo laikotarpiu.
–     
Intensyvi pagalba ieškant darbo. Tai apims intensyvią darbo paiešką, įskaitant vietos ir
regiono užimtumo galimybių ir tinkamo darbo paieškos paslaugas. 
–     
Mokymas. Šią
mokymo priemonę sudarys įvairūs mokymo kursai. 1)
Universaliųjų įgūdžių ugdymas. Šis mokymas apims
praktinius seminarus apie darbo paieškos metodus, asmeninių ir
socialinių įgūdžių ugdymą, informacinių ir
ryšių technologijų (IRT) bei užsienio kalbų mokymą. 2) Profesinis
mokymas. Profesinio mokymo kursuose daugiausia dėmesio bus skiriama
sektoriams, kuriuose yra arba tikimasi įsidarbinimo galimybių, pvz.,
geriatrijos sektoriaus slaugytojų padėjėjams, mikologijos
sričiai (su laukiniais grybais susijęs mokymas – kaip atpažinti
valgomųjų veislių grybus, kaip juos rinkti tvariu būdu ir
pan.), turizmui kaimo vietovėse arba darbo vietoms, kurioms reikalingi
profesinės kvalifikacijos pažymėjimai, ypač susijusioms su
profesijomis medienos, kamštienos ir baldų gamybos srityse. 3) Testų,
skirtų darbo metu įgytiems įgūdžiams pripažinti, rengimas.
–     
Verslumo skatinimas.
Atleistiems darbuotojams, svarstantiems galimybę pradėti savo
verslą, siūloma įvairi parama. 1) Įvadiniai
moduliai, skirti savarankiško verslo iniciatyvoms skatinti ir verslo
idėjoms kurti. 2) Verslumo mokymas – tai apima
įvairių lygių verslumo procesą, nuo pagrindinės
informacijos arba pradinio kontakto iki sudėtingesnių klausimų,
kaip antai planavimo, galimybių studijų atlikimo, verslo planų
rengimo ir t. t. 3) Konsultacijos dėl projektų ir
iniciatyvų, skirtos  perspektyviems verslo ar savarankiško darbo
projektams parengti, sukurti ir vykdyti. 4) Pagalba steigiant verslą.
Ši priemonė apims individualias konsultacijas viso verslo steigimo proceso
metu. 5) Logistinė ir finansinė parama. Ši priemonė
susijusi su lėšų ieškojimu ir pagalba vykdant administracinius
reikalavimus, kad būtų galima sėkmingai teikti paraiškas
dėl paskatų verslui pradėti. Numatyta, kad pirmuose trijuose
etapuose priemonėmis pasinaudos 100 darbuotojų (įvadiniai
moduliai, mokymas ir konsultacijos), o 50 darbuotojų pasinaudos
tolesnių etapų priemonėmis (pagalba steigiant verslą ir
ieškant lėšų).
–     
Paskatos. Bus teikiamos
keturių tipų paskatos. 1) Dalyvavimo paskatos. Skatinant
darbuotojus naudotis priemonėmis, po trijų mėnesių aktyvaus
dalyvavimo ir užbaigus bent vieną iš prie individualių poreikių
pritaikyto paketo priemonių, darbuotojams bus išmokama vienkartinė
150 EUR išmoka. Numatyta, kad šią išmoką gaus visi darbuotojai. 2)
Su kelionėmis į mokymo vietą susijusių išlaidų
padengimas. Darbuotojams, kurie naudojasi priemone ne jų gyvenamojoje
vietoje, bus kompensuojamos kelionės iš miesto į miestą, kuriame
įgyvendinamos priemonės, visuomeninio transporto išlaidos. Jei tarp
šių miestų susisiekimo viešuoju transportu nėra, dalyviai
turės vykti nuosavomis transporto priemonėmis ir gaus 0,19 EUR
už kilometrą kompensaciją. Numatyta, kad šią išmoką gaus
180 darbuotojų. 3) Su gyvenamosios vietos keitimu susijusių
išlaidų padengimas. Gyvenamąją vietą pakeitę ir
į kitą miestą dirbti persikėlę darbuotojai gaus
vienkartinę 1 000 EUR išmoką būtinoms išlaidoms
padengti. Numatyta, kad šią išmoką gaus 26 darbuotojai. 4) Parama
verslui steigti. Nuosavą verslą pradėję darbuotojai
gaus iki 3 000 EUR paramą, kad padengtų steigimo išlaidas.
Numatyta, kad šią išmoką gaus 15 darbuotojų. 5) Užimtumo
skatinimo priemonės. Darbuotojai, kurie grįžta į darbo
rinką kaip savarankiškai dirbantys asmenys, ne ilgiau kaip dešimt
mėnesių gaus mėnesinę 350 EUR dydžio subsidiją.
Numatyta, kad šią išmoką gaus 30 darbuotojų. 6)
Priklausomų asmenų globėjų išlaidų padengimas.
Priklausomus asmenis (vaikus, pagyvenusius žmones ar neįgalius asmenis)
globojantys ir priemonėmis besinaudojantys darbuotojai gaus
mėnesinę 100 EUR išmoką (iki šešių mėnesių).
Šia priemone siekiama padengti papildomas darbuotojų, kuriems tenka
prižiūrėti išlaikomus asmenis, išlaidas, kad jie galėtų
dalyvauti mokymo kursuose ar pasinaudoti kitomis priemonėmis. Numatyta,
kad šią išmoką gaus 35 darbuotojai. 7) Mokymo išmoka.
Dalyviai, kurie dalyvauja 75 proc. ar daugiau mokymo kursų,
numatytų jų individualiame įsidarbinimo plane, mokymui
pasibaigus gaus 150 EUR išmoką. Numatyta, kad šią išmoką
gaus 140 darbuotojų.
23.         Pagal Reglamento (EB) Nr.
1927/2006 3 straipsnį prie paraiškoje nurodytų EGF paramai
įgyvendinti skirtų lėšų priskiriama valdymo ir
kontrolės veikla, taip pat informavimas ir viešinimas.
24.         Ispanijos valdžios
institucijų nurodytos prie individualių poreikių pritaikytos
paslaugos – aktyvios darbo rinkos priemonės, priskiriamos prie
tinkamų finansuoti veiksmų, apibrėžtų Reglamento (EB)
Nr. 1927/2006 3 straipsnyje. Ispanijos valdžios institucijų
skaičiavimu, bendros šių paslaugų sąnaudos sudaro
1 400 000 EUR, iš kurių prie individualių
poreikių pritaikytoms paslaugoms skirtos lėšos – 1 350 000 EUR, o EGF
paramai įgyvendinti skirtos lėšos – 50 000 EUR (3,57 proc.
visos sumos). Bendra iš EGF prašomos paramos suma yra 700 000 EUR
(50 proc. visų išlaidų).
 Veiksmai || Numatytas remtinų darbuotojų skaičius || Numatytos išlaidos vienam remtinam darbuotojui (EUR) (*) || Bendros išlaidos (bendras EGF ir nacionalinis finansavimas) (EUR) (**) 
 Prie individualių poreikių pritaikytos paslaugos (Reglamento (EB) Nr. 1927/2006 3 straipsnio pirma pastraipa) 
 Įžanginiai ir informaciniai susirinkimai (Acogida, diagnóstico y derivación) || 400 || 90 || 36 000 
 Profesinis orientavimas ir konsultavimas. (Orientación y asesoramiento) || 400 || 293 || 117 000 
 Intensyvi pagalba ieškant darbo (Intermediación y gestión) || 300 || 150 || 45 000 
 Mokymas (Formación y recualificación profesional) || 225 || 1 373 || 309 000 
 Verslumo skatinimas (Programa de autoempleo y emprendimiento) || 100 || 5 200 || 520 000 
 Paskatos (Programa de incentivos) || 400 || 807 || 323 000 
 Prie individualių poreikių pritaikytos paslaugos – tarpinė suma ||   || 1 350 000 
 EGF paramai įgyvendinti skirtos lėšos (Reglamento (EB) Nr. 1927/2006 3 straipsnio trečia pastraipa) 
 Parengiamoji veikla ||   || 0 
 Valdymas ||   || 20 000 
 Informavimas ir viešinimas ||   || 20 000 
 Kontrolės veikla ||   || 10 000 
 EGF paramai įgyvendinti skirtos lėšos – tarpinė suma ||   || 50 000 
 Bendros numatytos išlaidos ||   || 1 400 000 
 EGF parama (50 proc. visų išlaidų) ||   || 700 000 
(*) Kad būtų išvengta
dešimtųjų dalių, numatytos išlaidos vienam darbuotojui buvo
suapvalintos. Tačiau suapvalinimas neturi įtakos bendrai kiekvienos
priemonės išlaidų sumai, kuri išlieka tokia, kokia nurodyta Ispanijos
pateiktoje paraiškoje.
(**) Bendra suma netiksli dėl
suapvalinimo.
25.         Ispanija patvirtina, kad
aprašytos priemonės papildo iš struktūrinių fondų
finansuojamus veiksmus ir kad bus išvengta dvigubo finansavimo.
26.         Pagrindiniai 2007–2013 m.
ESF veiksmų programų, skirtų Kastilijos ir Leono regionui, tikslai
– skatinti darbuotojų mokymąsi visą gyvenimą ir mažinti
mokyklos nebaigimo riziką, pagrindinį dėmesį skiriant
labiausiai pažeidžiamiems asmenims ar asmenims, kuriems kyla socialinės
atskirties pavojus; EGF priemonės bus skirtos buvusiems medienos sektoriaus
darbuotojams, netaikant jokių amžiaus, išsilavinimo ar kt.
apribojimų.
27.         ESF ir EGF priemonių
dubliavimo bus išvengta nuolat stebint ESF ir EGF veiksmus, kuriais siekiama
panašių tikslų, ir susijusius darbuotojus.
Data (-os), kada
nukentėjusiems darbuotojams pradėta arba planuojama pradėti
teikti prie individualių poreikių pritaikytas paslaugas
28.         Individualiems poreikiams
pritaikytas paslaugas, skirtas nukentėjusiems darbuotojams ir numatytas
suderintame pakete, kurį siūloma bendrai finansuoti iš EGF, Ispanija
pradėjo teikti 2014 m. vasario 1 d. Todėl ši data laikoma
laikotarpio, kuriuo iš EGF gali būti skiriama parama, pradžia.
Konsultacijų su socialiniais
partneriais tvarka
29.         Paraiškos pasiūlymas buvo
svarstomas dviejuose posėdžiuose – 2013 m. lapkričio 25 d. ir 28 d.
Abiejuose posėdžiuose dalyvavo buvę „Puertas Norma“
(įmonės, iš kurios atleista daugiausia darbuotojų) darbuotojai,
FAFECYL[13]
atstovai ir 17 punkte nurodyti socialiniai partneriai.
30.         Ispanijos valdžios
institucijos patvirtino, kad buvo laikytasi nacionaliniuose ir ES teisės
aktuose nustatytų su kolektyviniu atleidimu susijusių
reikalavimų.
Informacija apie veiksmus, kurie yra
privalomi pagal nacionalinius teisės aktus arba kolektyvines sutartis
31.         Atsižvelgdamos į
Reglamento (EB) Nr. 1927/2006 6 straipsnyje nustatytus kriterijus,
Ispanijos valdžios institucijos savo paraiškoje:
·      patvirtino, kad EGF finansinė parama nepakeičia
priemonių, kurias įmonės privalo taikyti pagal nacionalinius
teisės aktus arba kolektyvines sutartis;
·      įrodė, kad veiksmais parama teikiama atskiriems darbuotojams
ir nenaudojama įmonėms arba sektoriams restruktūrizuoti;
·      patvirtino, kad nurodytiems tinkamiems finansuoti veiksmams neteikiama
pagalba pagal kitas ES finansines priemones.
Valdymo ir kontrolės sistemos 
32.         Ispanija pranešė
Komisijai, kad finansinę paramą valdys ir kontroliuos tos pačios
institucijos, kurios valdo ir kontroliuoja ESF teikiamą paramą. ECYL,
Kastilijos ir Leono regiono viešoji užimtumo tarnyba, tarpininkaus vadovaujančiajai
institucijai.
Finansavimas
33.         Remiantis Ispanijos paraiška,
siūloma EGF parama suderintam prie individualių poreikių
pritaikytų paslaugų paketui (įskaitant EGF įgyvendinimo
išlaidas) yra 700 000 EUR, o tai sudaro 50 proc. visų išlaidų.
Komisijos siūlomas asignavimas iš Fondo pagrįstas Ispanijos pateikta
informacija.
34.         Atsižvelgdama į
didžiausią galimą EGF finansinės paramos sumą pagal Tarybos
reglamento (ES, Euratom) Nr. 1311/2013 12 straipsnį, taip pat į
asignavimų perskirstymo mastą, Komisija siūlo visai minėtai
sumai mobilizuoti EGF lėšas.
35.         Siūlomą
sprendimą mobilizuoti EGF lėšas bendrai priims Europos Parlamentas ir
Taryba, kaip nurodyta 2013 m. gruodžio 2 d. Europos Parlamento,
Tarybos ir Komisijos tarpinstitucinio susitarimo dėl biudžetinės
drausmės, bendradarbiavimo biudžeto klausimais ir patikimo finansų
valdymo[14]
13 punkte.
36.         Komisija atskirai pateikia
lėšų perkėlimo prašymą, siekdama į 2014 m.
biudžetą įtraukti specialiuosius įsipareigojimų
asignavimus, kaip nurodyta 2013 m. gruodžio 2 d. Tarpinstitucinio susitarimo 13
punkte.
Mokėjimų asignavimų
šaltiniai 
37.         Asignavimai iš 2014 m.
EGF biudžeto eilutės bus naudojami pagal šią paraišką
reikalingai 700 000 EUR sumai padengti.
Pasiūlymas
EUROPOS PARLAMENTO IR TARYBOS SPRENDIMAS
dėl Europos prisitaikymo prie
globalizacijos padarinių fondo lėšų mobilizavimo pagal 2013 m.
gruodžio 2 d. Europos Parlamento, Tarybos ir Komisijos tarpinstitucinio
susitarimo dėl biudžetinės drausmės, bendradarbiavimo biudžeto
klausimais ir patikimo finansų valdymo 13 punktą (Ispanijos paraiška
„EGF/2013/010 ES/Castilla y León“)
EUROPOS PARLAMENTAS IR EUROPOS
SĄJUNGOS TARYBA,
atsižvelgdami į Sutartį dėl
Europos Sąjungos veikimo,
atsižvelgdami į 2006 m. gruodžio
20 d. Europos Parlamento ir Tarybos reglamentą (EB)
Nr. 1927/2006, įsteigiantį Europos prisitaikymo prie
globalizacijos padarinių fondą[15],
ypač į jo 12 straipsnio 3 dalį,
atsižvelgdami į 2013 m. gruodžio
2 d. Europos Parlamento, Tarybos ir Komisijos tarpinstitucinį
susitarimą dėl biudžetinės drausmės, bendradarbiavimo
biudžeto klausimais ir patikimo finansų valdymo[16], ypač į jo
13 punktą,
atsižvelgdami į Europos Komisijos
pasiūlymą[17],
kadangi:
(1)       Europos prisitaikymo prie
globalizacijos padarinių fondas (toliau – EGF) įsteigtas teikti
papildomą paramą darbuotojams, atleistiems iš darbo dėl su
globalizacija susijusių esminių pasaulio prekybos sistemos
struktūrinių pokyčių, ir padėti jiems vėl
integruotis į darbo rinką;
(2)       EGF didžiausia metinė
suma neviršija 150 mln. EUR (2011 m. kainomis), kaip nustatyta Tarybos
reglamento (ES, Euratom) Nr. 1311/2013, kuriuo nustatoma 2014–2020 m.
daugiametė finansinė programa[18],
12 straipsnyje;
(3)       2013 m. gruodžio 5 d.
Ispanija pateikė paraišką mobilizuoti EGF lėšas dėl
darbuotojų atleidimo iš trijų įmonių, vykdančių
NACE 2 red. 16 skyriaus (medienos bei medienos ir kamštienos gaminių,
išskyrus baldus, gamyba; gaminių gamyba iš šiaudų ir pynimo
medžiagų) veiklą Kastilijos ir Leono (ES 41) NUTS II regione, ir
iki 2014 m. kovo 25 d. ją papildė išsamesne informacija . Ši paraiška
atitinka finansinės paramos sumai nustatyti taikomus reikalavimus, kaip
nustatyta Reglamento (EB) Nr. 1927/2006 10 straipsnyje. Todėl
Komisija siūlo mobilizuoti 700 000 EUR sumą;
(4)       todėl EGF lėšos
turėtų būti mobilizuotos finansinei paramai pagal Ispanijos
pateiktą paraišką suteikti,
PRIĖMĖ ŠĮ
SPRENDIMĄ:
1 straipsnis
2014 finansinių metų Europos
Sąjungos bendrajame biudžete Europos prisitaikymo prie globalizacijos
padarinių fondo (EGF) lėšos mobilizuojamos siekiant skirti
700 000 EUR įsipareigojimų ir mokėjimų asignavimų
sumą.
2 straipsnis
Šis sprendimas skelbiamas Europos
Sąjungos oficialiajame leidinyje.
Priimta Briuselyje
Europos Parlamento vardu                           Tarybos
vardu
Pirmininkas                                                    Pirmininkas
[1]               OL L 347, 2013 12 20, p. 884.
[2]               OL L 406, 2006 12 30, p. 1.
[3]               2006 m. gruodžio 20 d. Europos Parlamento ir
Tarybos reglamentas (EB) Nr. 1893/2006, nustatantis statistinį
ekonominės veiklos rūšių klasifikatorių NACE 2 red. ir iš
dalies keičiantis Tarybos reglamentą (EEB) Nr. 3037/90 bei tam
tikrus EB reglamentus dėl konkrečių statistikos sričių
(OL L 393, 2006 12 30, p. 1.).
[4]               Laikantis Reglamento (EB) Nr. 1927/2006
3 straipsnio trečios pastraipos nuostatų.
[5]               http://comtrade.un.org/
[6]               Nauja ES miškų strategija – miškams ir su mišku
susijusiam sektoriui. COM(2013) 659 ir SWD(2013) 342.
[7]               Regionų lygmens eksporto duomenų šaltinis:
Ekonomikos ir konkurencingumo ministerija (tarifų eilutės –
„DataComex“ statistinė bazė).
[8]               Instituto Nacional de Estadística (Ispanijos
statistikos tarnyba). www.ine.es.
[9]               Ispanijos BVP vienam gyventojui (išreikštas PGS) yra 96
[indeksas (ES 28 = 100)]. Šaltinis: Eurostatas.
[10]             Federación Regional del Metal, Construcción y Afines de
la Unión General de Trabajadores (MCA–UGT) ir Federación Regional de
Madera de Comisiones Obreras (FECOMA–CCOO).
[11]             Federación de Organizaciones Empresariales Sorianas
(FOES), Asociación Soriana de Industrias de la Madera (ASIM), Asociación
Soriana de Industrias Forestales (ASIF), Confederación de empresarios de
la Madera de Castilla y León (CEMCAL) ir Confederación de Organizaciones
Empresariales de Castilla y León (CECALE).
[12]             http://www.datosmacro.com/paro-epa/espana-comunidades-autonomas/castilla-leon.
[13]             FAFECYL yra trišalis viešasis fondas prie Kastilijos ir
Leono regiono viešosios užimtumo tarnybos. Darbdavių asociacija CECALE ir
profesinės sąjungos UGT ir CCOO yra jo valdybos narės.
[14]             OL C 373, 2013 12 20, p. 1.
[15]             OL L 406, 2006 12 30, p. 1.
[16]             OL C 373, 2013 12 20, p. 1.
[17]             OL C […], […], p. […].
[18]             OL L 347, 2013 12 20, p. 884.